คือหนูไอหนักมาค่ะไอจนหูอื้อเจ็บหน้าอกคือเป็นมาหมดเเล้วคือกินยาก็ไม่หายค่ะ ไอจนตอนนี้รู้สึกว่าเวลาไอเหมือนคนจะอวกค่ะ ต้องทำยังไงถึงจะหายค่ะ
สวัสดีค่ะ อาการไอมาก มีเสมหะ มีน้ำมูก อาจเป็นอาการของ1.ไข้หวัดธรรมดา เกิดจากการติดเชื้อไวรัส นอกจากอาการดังข้างต้น อาจมีไข้ ปวดหัว ปวดเมื่อยตัว หรือมีอาเจียน หรือท้องเสียร่วมด้วยได้ มักหายได้เองใน 1 สัปดาห์ บางรายอาจมีอาการไอต่อเนื่องไปอีกประมาณ 1 สัปดาห์2.ไข้หวัดใหญ่ เกิดจากการติดเชื้อไวรัสกลุ่มอินฟลูเอนซา (Influenza) อาการมักรุนแรงกว่าไข้หวัดธรรมดา ส่วนใหญ่จะหายได้เองเช่นกันในเวลาประมาณ 1 สัปดาห์ แต่อาจมีอาการอ่อนเพลียต่อเนื่องได้นานหลายสัปดาห์3.หลอดลมอักเสบเฉียบพลัน ส่วนใหญ่มากกว่า 90% เกิดจากการติดเชื้อไวรัส และโดยมากก็คือไวรัสที่ทำให้เกิดอาการของไข้หวัดหรือไข้หวัดใหญ่ ดังนั้นอาการโดยส่วนใหญ่คือจะมีอาการของไข้หวัดหรือไข้หวัดใหญ่นำมาก่อน และต่อเนื่องด้วยอาการไอมาก ไอบ่อยและมักมีเสมหะร่วมด้วย อาจมีหอบเหนื่อย หายใจลำบากได้ อาการไอมักนานกว่า 1 สัปดาห์สำหรับการดูแลด้วยตนเองในเบื้องต้นจะคล้ายๆ กัน ได้แก่ การดื่มน้ำเปล่ามากๆ แต่ไม่ควรดื่มน้ำเย็น หลีกเลี่ยงอาหารทอด อาหารผัดที่มีน้ำมันมาก ขนมกรุบกรอบต่างๆ เพราะจะยิ่งทำให้มีเสมหะและไอมากขึ้น หลีกเลี่ยงการโดนอากาศเย็น ไม่อาบน้ำเย็น ใส่เสื้อผ้าที่อบอุ่นมิดชิดป้องกันการโดนลมและอากาศเย็นนอกจากนี้ อาจทานยาที่ลดช่วยลดอาการไอ เช่น dextromethorphan และยาละลายเสมหะ เช่น bromhexine (บรอมเฮกซีน), guaifenesin (ไกวเฟนิซิน) เป็นต้นแต่หากอาการไม่ดีขึ้น คือยังไอมาก หรือมีไข้ขึ้นสูง มีหอบเหนื่อย แนะนำให้ไปพบแพทย์เพื่อตรวจว่าเกิดภาวะแทรกซ้อนต่างๆ เช่น ปอดอักเสบตามมาหรือไม่ ขอให้อาการดีขึ้นไวไวนะคะ